b'\n_START_ARTICLE_\nWilliam Chauvenet\n_START_SECTION_\n\xc5\xbdivljenje in delo\n_START_PARAGRAPH_\nChauvenet je bil profesor matematike, astronomije, navigacije in geodezije. Leta 1840 je diplomiral na Univerzi Yale, kjer je bil \xc4\x8dlan tajnega dru\xc5\xa1tva Lobanja in kosti. V letu 1841 je postal profesor matematike v Vojni mornarici ZDA. Nekaj \xc4\x8dasa je slu\xc5\xbeil na voja\xc5\xa1kem parniku USS Mississippi, kjer je pou\xc4\x8deval mornari\xc5\xa1ke kadete. Leto kasneje je postal predstojnik oddelka za matematiko na \xc5\xa1oli bolnice Naval Asylum v Filadelfiji, Pensilvanija. Pomagal je ustanoviti Pomorsko akademijo ZDA v Annapolisu, Maryland leta 1845._NEWLINE_V tem \xc4\x8dasu so mu ponudili dve profesorski mesti na Univerzi Yale. Leta 1855 za matematiko in leta 1859 za astronomijo in naravoslovja. Obe je odklonil._NEWLINE_V letu 1859 so ga izbrali za predstojnika oddelka za matematiko na Washingtonovi univerzi v St. Louisu, Missouri. Tu je kmalu postal znan in spo\xc5\xa1tovan med tovari\xc5\xa1i. Kasneje so njemu v \xc4\x8dast postavili spominsko plo\xc5\xa1\xc4\x8do na pro\xc4\x8delju Ridgleyjeve knji\xc5\xbenice Univerze._NEWLINE_Leta 1862 so ga izvolili za drugega rektorja univerze, navkljub nasprotovanju ve\xc4\x8d \xc4\x8dlanov kuratorija, predvsem zaradi priporo\xc4\x8dila njegovega starega prijatelja, \xc4\x8dlana tajnega dru\xc5\xa1tva, profesorja gr\xc5\xa1\xc4\x8dine in kasnej\xc5\xa1ega rektorja Josepha Gibsona Hoyta._NEWLINE_V \xc4\x8dast Chauvenetu se imenuje Chauvenetova nagrada Ameri\xc5\xa1ke matemati\xc4\x8dne zveze (MAA), ki jo od leta 1925 podeljujejo vsako leto za izjemen \xc4\x8dlanek s podro\xc4\x8dja matematike. Ameri\xc5\xa1ka mornarica je njemu v \xc4\x8dast krstila dve voja\xc5\xa1ki ladji, minolovko USS Chauvenet (AGS-11) in raziskovalno ladjo USNS Chauvenet (T-AGS-29).'